# name
El Carnaval i la seva regulació. Una manifestació de la cultura popular dels segles XVI i XVII

# metadata.dc.description[].value
Treballs Finals de Grau en Història, Facultat de Geografia i Història, Universitat de Barcelona, Curs: 2012-2013, Tutor: Xavier Gil Pujol

# metadata.dc.description.abstract[].value
Aquesta introducció pretén ser una declaració d'intencions dels objectius d'aquest treball, quins han estat els mecanismes utilitzats per assolir-los i alhora presentar els límits del propi treball. Són diverses les intencions d'aquest treball. D'una banda, el Carnaval representa el protagonista principal d'aquest treball. Aquest ha estat escollit ja que es pot considerar com a màxima expressió de la cultura popular festiva en Època Moderna, així que s'ha intentat fer una mostra de quines eren les pràctiques principals i el seu significat. D'altra banda, aquesta primera part centrada en les pràctiques carnavalesques va seguida d'un apartat que ocupa gairebé la meitat del gruix del treball i està centrat en veure com aquestes pràctiques poc a poc van anar sent reprimides. Es fa esment del progressiu allunyament de les elits, de la intervenció dels poders civils i dels grans processos religiosos d'Època Moderna, des dels primers intents de canvi dins un moviment de Reforma catòlica al procés de ruptura amb la Reforma protestant i finalment la Contrareforma Catòlica, essencialment durant el segle XVI i inicis del XVII. Tots tres moviments reformadors van tenir entre els seus objectius regular l'excés, en tots els sentits, que suposaven les festes populars i la participació del clergat. Al mateix temps es va intentar separar els elements sacres dels elements còmics. S'intentarà mostrar de quina manera es va dur a terme aquest procés i quina va ser l'actitud de reformadors i del sector de la Contrareforma en front de la comicitat pròpia del Carnaval.

# metadata.dc.source[].value
Treballs Finals de Grau (TFG) - Història

# metadata.dc.title[].value
El Carnaval i la seva regulació. Una manifestació de la cultura popular dels segles XVI i XVII